LidanRubinov/Halacha-QA huggingface dataset:
שאלה: ליווי לחופה ע"י ההורים: לאחרונה התפתח מנהג שהורי החתן מלווים אותו לחופה, והורי הכלה אותה. האם יש בעייתיות במנהג ועדיף לאחוז במנהג הישן שהאבות מלווים את החתן והאמהות את הכלה, או שזה מותר במיוחד לאור העובדה שהזוג רוצה שדוקא הוריו שגדלוהו הם ילוו לחופתו?
תשובה: מנהג ארץ-ישראל שהאבות מלווים את החתן והאמהות את הכלה, וכך יש לנהוג, אלא-אם-כן זה יצור מריבה.
שאלה: בית כנסת שירה חדשה: רציתי לשאול לגבי תופעה שהחלה כמדומני לפני שנה. קמה קהילה קטנה ובראשה הרב פרופ שפרבר, ראש המכון לתלמוד בבר אילן, אשר החלה לחדש חידושים בביכנ"ס האורתודוכסי הרגיל אותו אנו מכירים. חידושים בעיקר בנושא שוויוניות בין גברים לנשים. זה מתבטא בכך שהנשים קוראות בתורה, עולות למנין שבעה בקריאה, עולות חזניות במקום שמותר לילד קטן לעלות וכד. במנין קיימת מחיצה אך הבמה נמצאת בראשה כאשר חציה האחד אצל הגברים וחציה השני אצל הנשים. הקהילה נמצאת בירושלים. כאב לי מאוד לראות שזה הגיע כבר לעיר בה אני מתגורר, במודיעין, באו נציגים מהביכנ"ס בירושלים ודיברו עם כמה זוגות צעירים במקום ואכן התגבשה לה קהילה שכל הזמן גדלה גם במודיעין. רציתי לשאול מה דעת הרבנים בענין, והאם יש הבדל במידה והשינויים לא נובעים מרצון לשוויוניות מצד הנשים, אלא מרצון להתקרב יותר לקב"ה ולהיות שותפות יותר בתפילה המסורתית, האם גבר שמתפלל במנין כמו זה יכול להוציא ציבור ידי חובה בביכנ"ס רגיל במקום אחר, כמו כן רציתי לדעת מדוע הרבנים לא יוצאים עם פסק בפרהסיא בענין הנ"ל. אודה לרב מאוד אם יציין את דעתו המלאה בלי לקצר, כיוון שזו באמת תופעה שמתפתחת ובקרוב זה יגיע גם לערים אחרות כגון פ"ת, רעננה וכיו"ב.
תשובה: מעורבות נשים בתפילה או בקריאת התורה נוגדת את ההלכה. אין אפשרות להתקרב לה' בניגוד להלכה. נשים יכולות להתארגן במקום פרטי ולשיר לעצמן. אך ללא ברכות, קריאה בתורה וכו' ולא במקום תפילה בציבור. אין להתפלל במקום בו התפילה מנוהלת בניגוד להלכה.
שאלה: היזק אש על ידי סופה שנצפתה: אדם שהבעיר אש בחצרו (מנגל), וזו עברה לחצר החבר על ידי סופה, והזיקתו, ברם על סופה זו הודיעו החזאים ברדיו כבר במשך כמה ימים. האם האדם מתחייב במקרה כזה, מחד זו היא רוח שאינה מצוייה, מאידך הוא היה מודע לה. האם אמור להיות שינוי בדין אם המבעיר לא שמע רדיו כמה ימים ולא ידע על הסופה הממשמשת ובאה?
תשובה: מה שהאדם פטור ברוח שאינה מצויה הוא משום שלא היה צריך להעלות בדעתו, אך כאן כיון שיש הודעות על כך שתהיה רוח כזו היה צריך לחשוש ולשמור את האש כראוי לרוח כזו ולכן חייב. וכל שכן, אם כשהדליק את האש, הרוח שאינה מצויה היתה כבר נושבת, כיוון שמודע לעוצמת הרוח עליו לשמור בהתאם לכך ואין את הפטור של רוח שאינה מצויה. (אם יש חפצים הניזוקים שהיו טמונים, פטור עליהם מדין טמון באש כמבואר בשו"ע חשן המשפט סימן תיח' סעיף י"ג ). כל אדם המדליק אש בחצרו כיון שעושה בחצרו מזיק ויש לו אפשרות לברר מה מידת השמירה שעליו לעשות, עליו לעשות זאת והדרך לכך היא ע"י שמיעת תחזית מזג אויר. הרב תומר ישראלי
שאלה: יום גוש קטיף?: האם צריך לעשות משהו מיוחד ביום גוש קטיף שנקבע בי"א אייר לזכר בנות חטואל, האם זה נקרא יום של שמחה או יום של אבל?
תשובה: צריך לקבוע יום זיכרון, ולדעתי צריך להוסיף בקינות לתשעה באב קינה על חורבן גוש קטיף.
שאלה: תיקון מידת הגאוה: כיצד אפשר לשבור את מידת הגאוה? (קראתי את מאמרי ח המדברים בגנות הגאוה, ואני רוצה עצות לתיקון המידה הזאת). אני בן 16.
תשובה: תחשוב אתה בעצמך על דרכים לשבור את הגאוה ותכתוב לי. ואני אשיב לך איזו דרך עדיפה. כי אם ההצעות יבואו ממך תוכל יותר להתקדם בהם.
שאלה: הכנות לברית בזמן ההריון: אשתי ב"ה בהריון (חודש 9). נודע לנו שהעובר זכר. האם מותר להכין הכנות לברית (מוהל, אולם וכדו )?
תשובה: מותר, אלא שנהגו שלא לעשות דברים מעשיים עד אחר הלידה, אלא לתכנן בלבד.
שאלה: היחס לפנימיה: מה דעת הרב לגבי פנימיות, שמעתי שיש הרבה רבנים שיצאו נגד, כי יש שם בעיות צניעות של גיל הנעורים, ועדיף אולי לגדל את הילד בבית?
תשובה: קשה לענות באופן חד משמעי. עקרונית, שליחת ילד לפנימיה בגיל צעיר כבר אחרי גיל בר מצוה, אינו מצב אידיאלי, לדעתי. אם יש אפשרות שהילד ילמד במקום שבו חוזרים בערב הביתה, זה הכי טוב. אבל יש מקומות טובים שהנסיעה אליהם ובחזרה לוקחת הרבה זמן, וגם יש משפחות שאין להם אמצעים להחזיק את הילד בבית, אזי למרות שיש מקומות עם בעיות, נראה לי שגדול החיוב מן השלילה, ואין איסור לשלוח לפנימיה.
שאלה: נישואין בין נשאי טיי-זקס?: אם קורה מצב שזוג נפגש והם מתאימים מאוד ובטוחים שזה זה ורוצים להתחתן ממש, אך מגלים ששניהם נשאים של המחלה התורשתית טייזאקס (מחלה שהתינוק נולד איתה ואין ממנה מרפא. התינוק נפטר לאחר כ-3 שנים. הסיכויים שהתינוק יוולד עם טייזאקס הוא 25 ) ידוע לי על זוג ששהיה להם תינוק שנפטר מטייזאקס וכשהם גילו לאחר בדיקות שהוולד הבא שלהם גם חולה בוודאות בטייזאקס הרה"ג הציץ אליעזר התיר לאישה לעשות הפלה. האם מותר לפי ההלכה להתחתן, האם מותר מוסרית להתחתן, האם יש בזה משום לא תרצח, או פיקוח נפש?
תשובה: אין איסור להתחתן. אם מדובר באנשים מבוגרים שמתקשים למצוא להם בן זוג אפשר להבין את רצונם להנשא למרות הסיכונים והסבל הכרוך בזה. אך לאנשים צעירים לא הייתי ממליץ להכנס לנישואין כאלה אף שהם מאד מתאימים, כי ההתמודדות עם החששות והקשיים במידה והעובר חולה היא קשה עד מאד.
שאלה: ת בביקור טכנאי כשאין תקלה?: חשמלאי מוזמן לבית לתקן קצר. כשהוא מגיע הוא מגלה שבסך הכל הפיוז קפץ ואין שם מה לעשות מלבד להרים את הפיוז. הוא טוען ש ביקור בית עולה 150 ש"ח. בעל הבית טוען שהחשמלאי היה צריך לשאול את בעל הבית האם ניסה להרים את הפיוז. האם מבחינה הלכתית מותר לחשמלאי לגבות ת על ביקור שכזה כשהוא לא תיקן כלום?
תשובה: כיוון שהיום נהוג שעל כל ביקור של בעל מלאכה משלמים מחיר שהוא הבסיס וכל מה שעובד אצלך יותר הוא גם נוטל יותר, עליך לשלם לו. מה שלא שאל אותך אם הרמת את הפיוז, אין זה מתפקידו ואולי לא העלה בדעתו שעל דבר כ"כ פשוט לא חשבת או שחשב שכבר שאלת שכן שלך. הרב תומר ישראלי
שאלה: פלטה שכבתה והיו עליה מים חמים: במידה והיה על הפלטה מים חמים מערב שבת. לאחר מכן כבתה הפלטה והמים התקררו, הפלטה נדלקה שוב והמים הוחמו ליד סולדת בו. האם מותר להשתמש במים שוב?
תשובה: אם זה כבה על-ידי שעון שבת וחומם שוב על ידו, אל תשתמש במים, משום שהם התבשלו שוב.
שאלה: הדלקת נרות ביום שישי לנפטרים: אני מדליקה נרות שבת וגם נרות להורי ולהורי בעלי שנפטרו כל יום שישי. שכנתי אמרה לי שאסור לעשות זאת אלא רק להדליק נרות נשמה ביום שנפטרו. אני לא מדליקה נרות נשמה אלא נרות רגילים. מה נכון לעשות, שהרי גם אחיותי מדליקות והאם מותר להפסיק אם אנחנו מדליקים כבר 6 שנים?
תשובה: מלבד השנה הראשונה לפטירת המת אין צורך להדליק נרות אם לא ביום הפטירה או בשבת הסמוכה. ואם את חוששת שמא מנהגך נהפך לנדר אפשר לבקש מרב בסביבה שיעשו לך התרת נדרים.
שאלה: סתירה או לא?: 1. ויכל א ביום השביעי מלאכתו. וישבות ביום השביעי" אז מה קרה ביום השביעי נח או עבד, בשבת אמרנו "כלית מלאכתך ביום השביעי", ובשיר היחוד נאמר "אז ביום השביעי נחת"? 2. "אם יפתח אחד מהם.אי אפשר להתקיים אפילו שעה אחת" הרבה מקרים סעודיים רואים שאנשים לא שולטים בצרכיהם וממשיכים לחיות באמצעות מכשירים חדישים. גם אם נסתם וגם אם נפתח?
תשובה: 1. רש"י על התורה בראשית פרק ב פסוק ב נותן שני הסברים, או שהקדוש ברוך הוא שיודע בדיוק מתי הזמן של היום החדש לעומת אדם שלא יכול לדייק כל כך, והקדוש ברוך הוא עשה מלאכה בדיוק לפני תחילת היום החדש, כך שברא ביום השישי, אבל לאנשים נראה שברא בשבת, או שבשבת נבראה המנוחה, שהעולם צריך אותה, אבל אין פה עשיית דבר חדש. 2. נראה לי שלא מתחשבים במה שיכולים להציל על ידי מיכשור, אלא מתייחסים למצב באופן רגיל שהאדם לא יכול להתקיים בלא אמצעים מיוחדים, ואפשר אולי לומר גם תרוץ מקומי לפי דברי הבית יוסף שמדובר באופן שעבר את הגבול של אי הוצאת הנקבים לאחר הרבה זמן שאדם יכול למות, אם לא יתפנה. הרב אברהם פרל.
שאלה: יום ירושלים השנה: האם יש שינוי השנה ביחס ליום ירושלים בעקבות תוכנית ההינתקות?
תשובה: היחס ליום ירושלים הוא כרגיל, שכן אנו מודים לה' על שיחרורה של ירושלים במלחמת ששת הימים.
שאלה: טיול בר-מצווה בחו"ל: בני מגיע השנה לגיל בר-מצווה. הוא הוזמן ע"י סבו וסבתו לטיול בר-מצווה משפחתי מגבש בארה"ב, ביחד עם בן-דוד נוסף. האם עלי לאפשר לו ליסוע, או למנוע זאת ממנו למרות שהוא חפץ בכך מאד?
תשובה: בר מצוה המקבל עליו עול תורה ומצוות חוגג זאת ע"י טיול בחו"ל?! "בר" יש כאן דהיינו חוץ ( בר), מצוה - לא. סבו וסבתו טעו בשיקול דעתם. במקום לעשות גיבוש משפחתי בארץ ישראל מוציאים את המשפחה לחו"ל?!. אולם את הנעשה אין להשיב. אני מבין שנוצר כעת מתח במשפחה ואני מאחל לכם שמצאו את הדרך לפרקו בדרכי נועם מבלי לגרום צלקות למישהו מבני המשפחה.
שאלה: טיגון בשמן שטוגן בו מאכל: שמן שטוגנו בו שניצלונים ואח"כ טוגנן בו צ יפס. מה דינו של הציפס, בשרי או בחזקת בשרי?
תשובה: הצ'יפס נחשב לבשרי ממש. הרב אברהם פרל
שאלה: מאיפה יודעים שיש עולם הבא?: אנו מדברים הרבה על: "מתן שכרם של צדיקין לעולם הבא" אך מאיפה אנחנו יודעים שיש עולם הבא, איך אנחנו יכולים לדבר על משהו שלא היינו בו, מאיפה אנחנו יודעים שיש עולם הבא?
תשובה: אני לא יודע מה הם היסודות האמוניים המבוססים אצלך. האם אתה מאמין בבורא או מאמין בתורה מן השמים או במה אתה מאמין וכיצד הגעת לכל האמונות האלו. האמונה בעולם הבא אינה שונה במהותה מהאמונה בדברים האחרים. גם היא מבוססת על מסורת. גם היא מבוססת על דברי תורה שבעל פה ועל רמזים בתורה שבכתב, גם היא מבוססת על הגיון גם היא מבוססת על אמונה ותובנה פנימית. תעיין בספר מסילת ישרים בפרק הראשון ותמצא שם את בסיס האמונה בעולם הבא. אם אתה מאמין שיש לאדם נשמה מן העליונים אם כן זה מחייב שלנשמה הזו יהיה מקום שמתאים לטבע הרוחני שיש בה. המקום שמתאים לנשמה זה עולם הבא. עולם הבא אינו רק מקום לתת שכר לצדיקים אלא הוא הכרח מצד מה שמתאים לנשמה האלוקית שהקב"ה נטע בנו. אם אתה רוצה עוד הרחבה אתה צריך לכתוב אלי ולשאול בדיוק מה מציק לך דווקא באמונה זו.
שאלה: מדוע חוגגים את יום ירושלים?: בדיון שערכתי עם בחור דתי, שאל אותי הבחור, מדוע דויד המלך לא קבע את יום כינון ירושלים לדורות (כלומר- יום ירושלים הראשון) כמו שהרבנים של ימינו קבעו, אם התשובה היא שהוא חיכה לבניית ביהמ"ק ע"י שלמה ושם יחגגו, מדוע אנו לא מחכים לבניית ביהמ"ק ואז נחגוג, ואם החגיגה כיום היא בעיקר על ההצלה- גם אז הייתה הצלה לעם ישראל ובכל זאת לא נחגג לדורות?
תשובה: נביאי ישראל קבעו שעל כל כל ישועה גדולה יש לומר הלל (פסחים קיז א). לא נשארה בידינו רשימת ימי הההלל של בית ראשון אך בודאי הייתה כזאת. לעומת זאת מימי בית שני נשארה בידינו מגילת תענית, שבה רשימה של כל ימי הישועה של בית שני שחגגו אותם באיסור הספד ותענית וחלק אף בהלל. הידוע בכולם שנשאר לדורות הוא חנוכה. עם החורבן בטלה מגילת תענית חוץ מחנוכה. לגופו של עניין איני מבין את השאלה. היינו כולנו בסכנת השמדה וניצלנו וזכינו לשחרור חבלי א"י וגולת הכותרת - ירושלים, האם יש ספק אם להודות לה' על כל אלו?.
שאלה: יראת שמים של שוחט: השו"ע באחד הסימנים הראשונים של יורה דעה כותב שצריך הרבה יראת שמים וישוב הדעת בבדיקת הסכין בשחיטה. איך מקיימים הלכה זו מבחינת דיני חזקת כשרות, אמנם כל ישראל כשרים הם, אבל האם סתם יהודי נחשב גם ל"ירא שמים הרבה"? האם בשחיטה ובדיקת הסכין חל הדין הרגיל של "עד אחד נאמן באיסורים"?
תשובה: דין "עד אחד נאמן באיסורים" נלמד מהפסוק "ושחט את פר החטאת" המדבר על שחיטה, ולכן ודאי שעד אחד נאמן גם לענין זה. אבל אין לסמוך על סתם אדם, אלא אפשר לסמוך סתם על שוחט שלמד ונבחן ועבר את הבחינות כראוי.
שאלה: מיואשת מלהתפלל.: אני מתפללת כבר הרבה מאד זמן, כשמונה חודשים, על כך שאזכה לפרי בטן ועדיין לא נעניתי אלא המצב רק הולך ומחמיר, ובגלל זה אני רוב היום עצובה ומדוכאת. לא רק שאני התפללתי אלא גם אבי הכניס ספר תורה, ומקיים שיעור תורה ותהילים עבור זה. אשמח לדברי עידוד, הסבר ותמיכה.
תשובה: אין כל הצדקה להיות במתח ועצבות אם יש עיכוב בכניסה להריון, אלא אם עברו כמה שנים. ואז יש דרך לטפל בדבר. ובדרך כלל יש פתרונות. ככל שתיהי יותר רגועה ירבו הסיכויים כי העצבות היא גורם מעכב. על כן תיהי בשמחה וכל עכבה לטובה. וד' יברך אותך וימלא משאלות לבך לטובה.
שאלה: החלפת מזוזה בדלת הכניסה לדירה: האם יש להחליף מזוזה בדלת הכניסה הראשית לדירה כל שנתיים?
תשובה: מפורש בשולחן ערוך סימן רצא, שצריך לבדוק מזוזה פעמיים בשבע שנים, וצריך לבדוק אז כמו שכתב בפתחי תשובה את כל מזוזות הבית, אבל אין צורך להחליף מזוזות, בודקים ומחזירים אחר כך המזוזות לבית, ויש היום גמחי"ם לשים בזמן הבדיקה מזוזה אחרת שהבית לא יהיה בלא מזוזה. הרב אברהם פרל
שאלה: כשרות דגים - מספיק קשקשים: סימני הכשרות של דגים הם סנפיר וקשקשת. ואומרים ח שכל דג שיש לו קשקשת יש לו סנפיר. יוצא מכאן שדג כשר הוא דג שיש לו קשקשים. מבחינה מעשית, בבואי לקנות דג בחנות, האם מספיק שאני רואה קשקשים על הדג למרות שאינני מכיר אותו?
תשובה: מספיק לודא שיש לדג קשקשים.
שאלה: עזרה לגויים - מתנת חינם?: לפני כשבוע היינו בטיול והיינו בשדה של בדואי דרוזי ומספר ילדים עזרו לאותו בעל שדה, הרב השיב שנהגנו כשורה. בעקבות זה עלו לנו מספר שאלות: א)ספר החינוך כותב שחכמים אומרים שאיסור "לא תחנם" הוא גם על גוי, שאינו עובד ע"ז אז על אותם דרוזים או בדואים, יש האיסור, אז האם מותר לנו לעזור להם? ג)ובספר דברים (ז,ב ) ובנוסף על "לא תחונם" כתוב "החרם תחרים אותם ולא תכרות להם ברית", האם מדובר גם על גויים רגילים? ה)בנוסף לכל כתוב בספר החינוך שלא לתת להם מתנות חינם, האם לעזור להם לא נקרא מתנת חינם?
תשובה: החיוב להחרים גויים מוסב רק על גויים העובדים עבודה-זרה או שהם משבעת העממין. אין לנו מאבק עם ערבי פרטי, אלא יש לנו מאבק עם התפיסה שלהם ביחס לבעלות על הארץ. אם ערבי מסוים הוא מתנהג ר, יש לנהוג עמו כראוי לייחס בין בני-אדם. בנוסף, יש לעזור לגויים כאלו מצד הדין ש"מפרנסים עניי גוים עם עניי ישראל, מפני דרכי ".
שאלה: ספרי זוהר בהוצאת ברג: קניתי בזמנו את ספרי הזוהר עם פירוש הסולם. היו שמועות שהוצאה של מר יהודה ברג פסולה ולא הודפסה בקדושה, ישנם כאלה שגונזים או זורקים אותה. שאלתי האם אפשר שנוכל להשתמש בהם בכל זאת בלימוד פורה ובקדושה, ממש חבל לי לזרוק או לגנוז ספרים קדושים אלה?
תשובה: תמנע משימוש בספרים אלו, והקב"ה ימלא חסרונך ממקום אחר.
שאלה: לסמוך על הכשר רבנות ר"ג?: אני תושבת ר"ג (ספרדיה), רציתי לשאול האם ניתן לסמוך על הכשר הרבנות רמת גן כי שמעתי שבמקומות בהם יש הכשר רבנות המשגיחים לא נוכחים תמיד במקום. (מפעלי מזון, מסעדות), ובמקומות בהם ההכשר הוא מהדרין או בד"ץ המשגיחים נוכחים תמיד במקום?
תשובה: כל המשגיחים בכל גופי הכשרות במדינה כולל בדצי"ם משגיחים בכל מקום ומקום לפי צרכו. במקומות קטנים כגון בדוכן פלאפל או בחנות ירקות בקיוסק חלבי קונדיטוריה וכדו' אין צורך במשגיח צמוד כל היום, די שהמשגיח מבקר במקום כל יום ובודק שהכל נעשה עפ"י נוהלי הכשרות. רק במסעדות גדולות, בפרט אם יש בהן גם חלב וגם בשר, במלונות וכדו' יש משגיח צמוד כל היום, גם ברבנות ר"ג.
שאלה: כשרות רבנות בת ים: האם ניתן לסמוך על השגחת הרבנות בת-ים בבשר ובחלב (גם ספרדים), איך אני יכולה לדעת לגבי רבנויות אחרות אם אני יכולה לסמוך על השגחתן?
תשובה: אין שחיטת בשר בבת ים ולכן ההשגחה בבת ים מסתמכת על ההשגחה של מקומות השחיטה של מקומות השחיטה ובדרך כלל מדובר ברבנויות מפורסמות, כך אם יש אישור שהכשרות היא למהדרין אפשר לסמוך על כך. (בבשר בהמה צריך להיות גם אישור חלק גלאט, ובעופות מספיק למהדרין). ומה שנוגע לדברי חלב אם נזכר באישור הכשרות שיש כאן השגחה למהדרין אפשר לסמוך, וראוי תמיד לבקש מרבון העולמים שלא ניכשל באיסור וזה כולל כל השגחות בעולם.
שאלה: כף רגל העגל של המלאכים: א. בספר יחזקאל מתוארת כף רגלם של המלאכים "ככף רגל עגל". מהי הסיבה שהקב"ה ברא אותם ככה, כי הרי ידוע שהמלאכים מתביישים בזה? ב. האם גם למלאכים הגדולים כגון : מיכאל וגבריאל גם יש כף רגל כרגל עגל?
תשובה: המפרשים ביארו שהכונה כי רגלם היא עגולה, כלומר אין בה כיוון לפנים או לאחור ויכולת עמידתם היא בתוך עצמם. כי כי מלאך נקרא לשליחות מסויימת וכל מהותו בתוך אותה שליחות. ולפי זה אין הבדל בין המלאכים הגדולים לקטנים בענין זה כי כל מלאך בנוי רק לשליחותו לא יותר.
שאלה: אחסון כלי פסח: רציתי לדעת מה הן ההלכות שקשורות לאיחסון כלי פסח. אני יודע שרבים מסתירים את כלי הפסח במחסן או בבויידעם. האם זה נובע מהלכות שקשורות לכלי הפסח ואיחסונם, או שמסיבה אחרת, כמו כן, האם אפשר לאחסן את כלי הפסח בארגז או קופסא ושאותו כלי איחסון יהיה סגור ואטום, אבל בתוך חלל הבית? (כלומר אפשר יהיה לראות אותו)
תשובה: אפשר לשים בכל מקום שלא מגיע אליו חמץ, ולא יתבלבל בינו לבין כלי חמץ בטעות. אין בעיה לראות כלי פסח. הרב אברהם פרל
שאלה: טומאת מת בבנין דירות: נודע לכהן הגר בבנין דירות רב קומתי, שיש מת באחת מדירות הבנין. מה יעשה, האם יצא מהר מן הבנין או ישאר בביתו ויקפיד שלא יפתחו את הדלת הפונה לחדר המדרגות, האם יש הבדל אם המת נמצא מעליו או מתחתיו?
תשובה: לכהן אסור לצאת או לפתוח את הדלת של דירתו, משום שבחדר המדרגות שורה טומאה מצד גזירת ח על מקום שסוף טומאה לצאת משם, ובפתיחת הדלת של דירתו תיכנס הטומאה לדירתו. אבל אם הכניסו את המת לחדר בדירה בה הוא נפטר, וסגרו שם את דלת החדר וגם דלת אותה דירה סגורה, אזי אין דין "סוף טומאה לצאת", ומותר לכהן להסתובב בחדר המדרגות. כך מפורש ב"ערוך השולחן".
שאלה: בעיות במקום העבודה: במקום עבודתי, תלמוד תורה, ישנה מורה שמקנאה בי ו"מלכלכת" עליי עד כדי מריבה קשה והטחת מילים שלא יאמרו במקומותינו. המנהל וצוות המורים תומכים בי ומקוים לפיטוריה, אך אני לא מסוגלת יותר ולמרות שאני מאוד נהנית במקום והממונים עליי מרוצים מעבודתי וכן יהיה לי קשה למצוא מקום עבודה אחר (בעל צביון דתי) חשבתי להתפטר. אני נשואה, אם לשלוש בנות ומקור פרנסה זה חשוב מאוד. מה עליי לעשות, האם להגיש מכתב פיטורין?
תשובה: את לא צריכה להתפטר. אלא תמשיכי בעבודה. ותבקשי לשוחח עם המורה שפוגעת בך ישירות וזו הדרך הטובה ביותר ותבקשי לברר איתה מה יש לה עליך. מי יודע אולי תוכלי בזה להפיג את הטינה שלה דוקא על ידי שיחה ישירה. אך אם הדבר בלתי אפשרי תפני אליה על ידי שליח ותזמיני אותה לבוררות אצל אדם מוסכם שהוא יחליט איך כל אחת מכם צריך לנהוג כלפי השניה.
שאלה: סטרא אחרא בדורנו: הגר"א כותב שבדורנו, דור עקבתא דמשיחא, ייכנס הסטרא אחרא ברבנים, ויגרום להם להגיד דברים שמכבים את תהליך הגאולה. האם ניתן להגיד זאת על מי מהרבנים כיום, וכיצד אפשר לומר זאת (אפ בצורה כללית) הרי מדובר ברבנים?
תשובה: בספר קול התורה מובא שסטרא אחרא נלחמת בכל החזיתות, ומפילה בנושא זה גם את גדולי ישראל. קשה להבין את זה, אבל זו עובדה, כפי שאנחנו רואים בעינינו. ואדם צריך לברר איזה רב צודק בדבריו, וזאת על-ידי בקשה מהרב שינמק את דבריו, ומנין הוא אומר אותם. זו זכותו של כל שואל לדעת על מה מסתמכת התשובה.
שאלה: לימוד יומי ותפילת מנחה: א. אני רוצה לקבוע לי זמן ללמוד כל יום, ואני אשמח לדעת: איזה ספר הרב היה ממליץ לי לנסות ללמוד? ב. קיבלתי על עצמי להתפלל ערבית כל יום, אבל חברות שלי טוענות שעדיף שאתפלל מנחה. האם הם צודקות ומהו ההבדל?
תשובה: א. אין אדם למד אלא במקום שליבו חפץ. תבחרי לך תנ"ך או מס' אבות, מסילת ישרים או קיצור שו"ע וכדו' או מספרי המוסר והמחשבה של דורנו. ב. נשים לא קיבלו עליהן תפילת ערבית לעומת זאת מנחה לדעת המשנ"ב אישה חייבת.
שאלה: הסתבכות בקניית טבעת: אני מתחתנת בקרוב ממש. הלכתי עם ארוסי לקנות טבעת נישואין. הוא היה לחוץ מבחינה כלכלית אבל אמר לי שאבחר איזו טבעת שארצה. בחרתי והוא קנה. הוא לא רצה להתמקח עם המוכרת כדי לא להרבות שיחה עם האישה אבל כשיצאנו מהחנות הבנתי באופן ברור שזה היה יקר קצת בשבילו. לפני שנכנסנו לחנות הוא אמר שלא חייבים טבעת זהב אבל אני שמעתי שכן צריך שהיא תהיה מזהב. אני יודעת שקצת זלזלתי באמירה שלו כי עדין קשה לי לקבל את כל מה שהוא אומר ביחס להלכות שהוא למד, אני גם למדתי במדרשה והמשפחה שלי קצת יותר יציבה מבחינה דתית, יכול להיות שהמרכיבים הנ"ל עושים לי מידת גאווה. כשיצאנו מהחנות הוא אמר לי שהוא מכיר חנות אחרת שיש בה טבעות כסף זולות יותר. 1. במידה והטבעת נקנתה לא בלב שלם, כפי שהצגתי את התמונה,האם היא יכולה לשמש כטבעת נישואין? 2. איזו מידה עלי לתקן, האם היה ויהיה עלי להקשיב למה שהוא למד או שיש ענין שאביע את דעתי תלמודי, אני חושבת שאם אקשיב רק לדעתו אני לא אחזיק הרבה זמן מעמד. 3. איך כדאי לשוחח בינינו על דברים כאלה כמו פסיקת הלכה לפי דעות שונות?
תשובה: כדי לבנות חיי משפחה נכונים את צריכה לבוא עם המון רצון לתת יותר מאשר לקבל. ואם זה יהיה הדדי תוכלו לבנות חיים מאושרים. וכמים הפנים לפנים, אם את כך תנהגי כך גם בעלך ינהג כך. גם את את מרגישה שאת יותר ממנו באיזה דבר. החכמה היא לא להראות את זה אלא להציע את דעתך כאפשרות לשקול. ולא בויכוח ובודאי לא בהתנצחות. ככל שאת תתחשבי יותר בדעתו כן ייטב, אין מדובר בוויתורים על שמירת הלכות. וגם בזה מוטב להתנסח בדרך של בקשה שלך זה חשוב ולא בדרישה. וגם זה יביא ליותר התחשבות בדעתך. גם אם הטבעת לא נקנתה תחילה בלב שלם כיון שהיא שלו את יכולה להתקדש בה. אם את רוצה להדר תגידי לו שאולי את הפרזת ברצון לטבעת יותר יקרה ועל כן את רוצה להשתתף בקניה. אין בזה בעיה הלכתית.
שאלה: פיג מה לילדה ולאשה: האם קיימת בעיית צניעות בגזרת פיג מה לבת שלי שהיא בת 8 (פיג מה עם שרוול קצר או ללא שרוול בקיץ, מכנסיים ארוכים או קצרים), האם קיימת בעייה לגביי, הכוונה לבגדים שלובשים אותם לצורך שינה בבית, ומסתובבים איתם בבית לזמן מוגבל לפני או אחרי שינה, בכל מקרה רק בנוכחות בני בית. בבית גרים אני, בעלי, הבת, הבן שלי (בן 6) ותינוק?
תשובה: מתחת לשמיכה אין בעיה של צניעות אך כשמסתובבים בבית לפני השינה ואחריה יש בעיה בדברים שבקדושה כגון ברכות לימוד תורה ק"ש וכדו'. אם אישה מבוגרת לובשת לא צנוע גם בפני בני ביתה. וגם בפני עצמה. צניעות היא גם תכונה ולא רק הלכה. הפתרון הוא חלוק צנוע מעל לפיז'מה או פיז'מה מכובדת. בילדה בת 8 ניתן להקל אולם לא בגיל מבוגר יותר.
שאלה: השבת אבידה של כומתה: מצאתי כומתה ירוקה לפני כחודש בשירותים שבתחנה מרכזית בירושלים. כיוון שמיהרתי אז לא הספקתי לתת אותה למחלקת האבידות. במקביל, לאחד מחבריי נאבדה כומתה ירוקה גם הוא, ובינתיים הבאתי לו את שלי. 1) האם אפשר כבר להשאיר אותה בקביעות אצל חברי? 2) שמעתי פעם שיש חיילים שמנצלים את העובדה שיש הרבה כומתות במחלקת האבידות שברכבת בתחנה המרכזית, ופשוט סתם מצהירים שאבדה להם כומתה. האם לאור עובדה זו אפשר שלא להשיב למחלקת האבידות את הכומתה, כי יכול להיות שייהנו ממנה רמאים?
תשובה: באופן פשוט כשאין שם החייל רשום על הכומתה שמצאת, הרי החייל המאבד וודאי כבר נתייאש ממנה לפני שאתה מצאת אותה, ועל כן הרי היא שייכת לך, ואתה יכול לתת אותה למי שתרצה. היה עוד מקום לברר האם מבחינת הצבא הכומתה היא רכוש צבאי או רכוש החייל שקיבל אותה, והאם יש התיחסות רשמית של הצבא לרכוש צבאי שנמצא כיצד המוצא צריך לנהוג וכיצד נוהג הצבא כלפי המאבד וכלפי המוצא (וכמובן שיש אז לבדוק את היחס ההלכתי לדברים). בכבוד רב, הרב יוסף ללום.
שאלה: לשון הרע על חייל שערק: במהלך שמירתי בש.ג. אמר לי אחד החיילים מהבסיס שהוא דיבר עם חייל פלוני, שאמר לו שהוא מתכוון לערוק מהבסיס. אותו חייל היה אמור להחליף אותי בשמירה. האם מותר לי לקבל את דבריו של החייל לגבי אותו חייל, ולהודיע על כך מראש למפקדים, כדי שלא יהיה מצב שלא יחליפו אותי בשמירה?
תשובה: מותר, מפני שבאמירת הדברים אתה מונע מאותו חייל להתרשל בתפקידו, ואתה מחזק את השמירה על ערכי הצבא.
שאלה: ספר העוזר לרכישת בקיאות בש"ס: אני מחפש ספר על מסכתות הש"ס, שבעזרתו אפשר לקנות בקיאות גדולה (לפחות בראשונים, אבל רצוי גם באחרונים). האם הרב יכול להמליץ לי על ספר ספרים בסגנון?
תשובה: איני מבין את רצונך. אם כוונתך לספרי קיצורים שמסכמים בקיצור את התלמוד בבלי - ידוע לי על סדרת חוברות בשם "בקיצור" שעושה זאת יפה. עתה יש ספרי עזר רבים שצמודים ללמוד של הדף היומי. אם כוונתך לסיכום סוגיות עם ראשונים ואחרונים ידוע לי על ספרים הנקראים קובץ מראה מקומות בהוצאת אוצר הפוסקים שהוציאו ספרי עזר בעניין. עוד ניתן להשתמש בספרים בשם "דבר יעקב".
שאלה: טעם מצוות תפילין: מה הטעם למצות התפילין?
תשובה: ראשית, זהו רצון ה', שכך ציוה הקדוש ברוך הוא וצריך לקיים גזירתו, בין אם מבינים ובין אם לא. על גבי זאת יש מקום להתבונן בטעמים, ולדעת כמובן שהטעמים שלנו אינם הכל. ספר החינוך כתב במצוה תכ-תכא שהתפילין על היד הם שנזכור לא לגזול. ולא ללכת אחרי מחשבות הלב הלא טובות, שכן בהנחת תפילין, ודאי שמת לב שהתפילין פונות לכיוון הלב, והתפילין של ראש הם שלא נלך אחרי ראיות עיניים לא טובות להתפתות לעבירות, ולכן מקום התפילין בין העיניים, ויש להוסיף שמקום התפילין בראש שזה אזור המוח, שלא נלך אחרי מחשבות רעות שלנו. ועוד מסביר ספר החינוך שכתובים בתפילין ארבע פרשיות,שיש בהם קבלת מלכות הקדוש ברוך הוא, אחדות הקדוש ברוך הוא, שאין עוד מישהו מנהיג איתו את העולם, ויציאת מצרים שהיא יסוד האמונה. מזל טוב לכניסתך למצוות. הרב אברהם פרל.
שאלה: לימוד תורה מול סיום לימודי רפואה: אני רופא בן 31, כ-10 שנים במהלך הלימודים אני שוקד על ספרי הרפואה, שמכילים המון פרטי פרטים, עתה אני באמצע ההתמחות ברפואת המשפחה, ובכל רגע פנוי אני לומד, יש לי עוד שנה מבחן עצום על כל הרפואה, ויש המון המון חומר, אלפי עמודים באנגלית צפופה. אני מוטרד, כיוון שיש לי יכולות לימודיות מפותחות, ב"ה, ונטייה לרוחניות, עוברות בי הרבה מחשבות, שאם הייתי משקיע את כל הזמן הזה בלימוד תורה כבר הייתי יכול להיות גדול בתורה, ומן הסתם מלומד יותר במצוות ואולי קרוב יותר לה. אבל אם לא אלמד בספרי הרפואה אחרי העבודה, אז לא אעבור את הבחינות הקשות מאוד, ואולי גם חוליי יפגעו. לפעמים יש לי מחשבות של לעזוב הכל, לכת לישיבה ולמוד רק תורה (אגב, אני ממש לא דוס, אני פשוט אוהב מאוד ללמוד), האם הזמן שאני מבלה בלימודיי, רוב זמני בעשור האחרון, הוא גם לימוד תורה כיוון שהוא בא לעזור לבריותיו של ה? אני זקוק לעידוד ולהבהרה בנושא.
תשובה: אשריך שאתה אוהב תורה. אך גם לעסוק ברפואה זו מצוה גדולה. ועל כן עצתי שתלמד כפי הצורך למבחן ברפואה. ואחר המבחן תחפש את הדרך איך לשלב את עבודת הרפואה עם לימוד התורה. אך בתנאי שעבודת הרפואה תעשה בצורה הנכונה כמובן. זה דבר נפלא לראות רופא בן תורה. ולראות בן תורה שהוא רופא. חזק ואמץ.
שאלה: למה העוברים של אחותי מתים?: אחותי רוצה להביא ילדים לעולם אבל הם מתים באמצע ההריון בדיוק בגיל חודשיים. אני לא מבינה למה הרי היא שומרת טהרת משפחה וכו, האם היא תוכל להביא ילדים לעולם? אני פשוט לא מבינה במשך שנה, 3 פעמים. אני ילדתי לפני 4 חודשים ונראה לי שאני בהריון עוד הפעם ואני מרגישה לא בנוח. כאשר לי יש ילדים ולה אין, כרגע היא שוב בהריון, מה עושים?
תשובה: לא צריך לדאוג. בדרך ככל הדברים מסתדרים. אני מניח שהיא מטופלת על ידי רופאים ויש לקוות שהבעיה תפתר. וצריך להתפלל ולקוות שד' יעזור במהרה. אך גם צריך סבלנות ואורך רוח. ולא לחשוב שהכל מגיע מיד ועכשיו.
שאלה: נסיעה באוטובוס ליד נשים לא צנועות: אני תלמיד ישיבה. כשאני חוזר מהישיבה יש לי שתי אפשרויות: ליסוע באוטובוס שעובר דרך העיר שלי אבל הוא נוסע לאיזשהו חוף ים, ויוצא שעולות על האוטובוס הרבה נשים בבגדים לא צנועים. לעומת זאת יש עוד אוטובוס ישיר לעיר שלי ששם אין בעיות של צניעות רק שהוא מגיע שעה אחרי ואני מחכה הרבה זמן בתחנה. האם מותר לי לעלות על האוטובוס הראשון?
תשובה: תעלה על האוטובוס השני, ותקח איתך איזה ספר ובקבוק מים לזמן שאתה ממתין לאוטובוס.
שאלה: פדיון הבן מחוץ לנישואין: האם צריך לעשות פדיון הבן לבכור שנולד מהורים לא נשואים?
תשובה: צריך לעשות לו פדיון.
שאלה: האכלת בעלי חיים שבחצר בשבת: התנאי המתיר להאכיל בעלי חיים בשבת בלא האיסור של טירחא יתירה הוא מזונותם עליך, כלומר: בע"ח שהם בבעלות המאכילם. אך שאלתי היא מהי בעלות, בחצרי ישנם חתולים קבועים על שולחני המצפים כבר שנים יום יום למזונותיהם ממשפחתי וממשפחת השכנים. בעלות אין לנו עליהם מבחינה פורמאלית (חיסונים או קניה מכירה). האם חל עלינו האיסור להאכילם בשבת במקרה כזה?
תשובה: בעלות פירושו ששייך, כלומר: שקנית אותם או זכית בהם מן ההפקר. המדד לזה הוא במקרה שיגנבו לך את החתולים, האם תוכל לתבוע את הגנב בבית-דין והוא יאלץ לשלם לך עליהם. אם אתה רק מאכילם, אין זה עושה אותך בעלים עליהם, וממילא אסור לך להאכילם בשבת.